DA Den Europæiske Unions Tidende L 162/14

KOMMISSIONENS GENNEMFØRELSESFORORDNING (EU) 2017/1111

af 22. juni 2017

om gennemførelsesmæssige tekniske standarder for procedurer og fremsendelsesformer for oplysninger om sanktioner og foranstaltninger i overensstemmelse med Europa-Parlamentets og Rådets direktiv 2014/65/EU

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (1), særlig artikel 71, stk. 7, og

ud fra følgende betragtninger:

(1) Der bør indføres fælles procedurer og skemaer til brug for kompetente myndigheder ved indberetning til Den Europæiske Værdipapir- og Markedstilsynsmyndighed (ESMA) vedrørende sanktioner og foranstaltninger som omhandlet i artikel 71 i direktiv 2014/65/EU.

(2) For at lette kommunikationen mellem de kompetente myndigheder og ESMA og undgå unødvendige forsinkelser og mislykkede indberetninger bør hver kompetent myndighed udpege et særligt kontaktpunkt med henblik på kommunikation om sanktioner og foranstaltninger.

(3) For at sikre, at ESMA identificerer og registrerer alle de krævede oplysninger vedrørende de sanktioner og foranstaltninger, som de kompetente myndigheder har pålagt, korrekt, bør de kompetente myndigheder indberette detaljerede og harmoniserede oplysninger ved brug af særlige skemaer, som er beregnet til dette formål.

(4) Med henblik på at sikre meningsfyldte oplysninger i den årlige rapport om sanktioner og foranstaltninger, som ESMA i henhold til artikel 71 i direktiv 2014/65/EU skal offentliggøre, bør de kompetente myndigheder indberette oplysningerne ved brug af særlige skemaer med tydelig angivelse af de overtrådte bestemmelser i direktiv 2014/65/EU, som gennemført i den nationale lovgivning.

(5) Af konsekvenshensyn og for at sikre velfungerende finansmarkeder er det nødvendigt, at bestemmelserne i denne forordning og de tilsvarende nationale bestemmelser til gennemførelse af direktiv 2014/65/EU anvendes fra den samme dato.

(6) Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.

(7) ESMA har hverken foretaget åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle omkostninger og fordele for de relevante kompetente myndigheder ved at indføre standardskemaer og -procedurer, da dette ville være urimeligt i forhold til skemaernes og procedurernes anvendelsesområde og virkning, idet adressaterne for de gennemførelsesmæssige tekniske standarder kun omfatter de nationale kompetente myndigheder i medlemsstaterne og ikke markedsdeltagere.

(8) ESMA har anmodet interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010, om en udtalelse (2) —

VEDTAGET DENNE FORORDNING:

Artikel 1

Kontaktpunkter

1. Hver kompetent myndighed udpeger et enkelt kontaktpunkt, der skal sende meddelelser om ethvert spørgsmål i forbindelse med indberetningen af oplysninger i overensstemmelse med artikel 2 til 6.

De kompetente myndigheder underretter Den Europæiske Værdipapir- og Markedstilsynsmyndighed (ESMA) om de kontaktpunkter, der blev udpeget i overensstemmelse med første afsnit.

2. ESMA udpeger et kontaktpunkt, der skal modtage de i stk. 1 omhandlede meddelelser.

3. ESMA offentliggør oplysninger om det i stk. 2 omhandlede kontaktpunkt på sit websted.

Artikel 2

Procedure og skemaer til brug ved indberetning

1. De kompetente myndigheder fremsender til ESMA de oplysninger, der er omhandlet i artikel 71, stk. 3, andet afsnit, og artikel 71, stk. 5, i direktiv 2014/65/EU, ved at anvende grænseflader i det datakommunikationssystem, som ESMA har oprettet med henblik på at modtage, lagre, offentliggøre og udveksle disse oplysninger.

2. De i stk. 1 omhandlede oplysninger indberettes til ESMA ved brug af det indberetningsskema, der findes i bilag I til nærværende forordning.

Artikel 3

Annullering og opdatering af indberetninger

1. Hvis en kompetent myndighed ønsker at annullere et eksisterende indberetningsskema, som den allerede har indgivet til ESMA i overensstemmelse med artikel 2, annullerer myndigheden den eksisterende indberetning og indgiver et nyt skema.

2. Hvis en kompetent myndighed ønsker at opdatere et eksisterende indberetningsskema, som den allerede har indgivet til ESMA i overensstemmelse med artikel 2, indgiver myndigheden indberetningsskemaet på ny med de opdaterede oplysninger.

Artikel 4

Frister

1. De kompetente myndigheder underretter ESMA om en administrativ sanktion, der pålægges, men ikke offentliggøres, herunder eventuelle klager i denne forbindelse og resultatet heraf, ved at indsende indberetningsskemaet senest 10 arbejdsdage efter, at beslutningen om ikke at offentliggøre sanktionen er truffet.

2. De kompetente myndigheder meddeler ESMA alle oplysninger, herunder den endelige dom i forbindelse med eventuelle strafferetlige sanktioner, ved at fremsende indberetningen senest 10 arbejdsdage efter modtagelsen af disse oplysninger.

Artikel 5

Årlig indberetning af aggregerede oplysninger om sanktioner og foranstaltninger

De kompetente myndigheder indberetter de i artikel 71, stk. 4, første afsnit, i direktiv 2014/65/EU omhandlede oplysninger til ESMA ved brug af skemaet i bilag II til nærværende forordning. Skemaet indeholder de oplysninger vedrørende alle sanktioner og foranstaltninger, der er pålagt af den kompetente myndighed, jf. artikel 71 i direktiv 2014/65/EU, i løbet af det foregående kalenderår.

Det skema, der er omhandlet i stk. 1, udfyldes elektronisk og sendes med e-mail til ESMA senest den 31. marts hvert år.

Artikel 6

Årlig indberetning af anonymiserede og aggregerede oplysninger om strafferetlige efterforskninger og sanktioner

Hvis medlemsstaterne i henhold til artikel 70 i direktiv 2014/65/EU har fastsat strafferetlige sanktioner for de overtrædelser, der er omhandlet i nævnte artikel, indberetter de kompetente myndigheder de data, der er omhandlet i artikel 71, stk. 4, andet afsnit, i direktiv 2014/65/EU, til ESMA, ved at udfylde skemaet i bilag III til nærværende forordning. Dette skema indeholder oplysninger om alle strafferetlige efterforskninger, der er iværksat, og strafferetlige sanktioner, der er pålagt for overtrædelser, der er omhandlet i artikel 71, stk. 4, andet afsnit, i direktiv 2014/65/EU, af den kompetente myndighed i det foregående kalenderår.

Det skema, der er omhandlet i stk. 1, udfyldes elektronisk og sendes med e-mail til ESMA senest den 31. marts hvert år.

Artikel 7

Ikrafttræden og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 3. januar 2018.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. juni 2017. På Kommissionens vegne Jean-Claude JUNCKER Formand

(1) EUT L 173 af 12.6.2014, s. 349.

(2) Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

BILAG I Skema til indsendelse af oplysninger i henhold til artikel 71, stk. 3, andet afsnit, og artikel 71, stk. 5, i direktiv 2014/65/EU Oplysninger i henhold til artikel 71, stk. 3, andet afsnit, og artikel 71, stk. 5, i direktiv 2014/65/EU: Felt Beskrivelse Art Identifikator for sanktion Den identifikationskode, som den kompetente myndighed har tildelt med henblik på indberetning af sanktionen eller foranstaltningen. Frivillig Retsgrundlag Akronymet for den EU-retsakt, i henhold til hvilken den administrative sanktion eller foranstaltning er pålagt. Obligatorisk Medlemsstat Akronymet for den medlemsstat, hvis kompetente myndighed indberetter sanktionen eller foranstaltningen. Obligatorisk Identifikator for enhed Den identifikationskode, som bruges til entydigt at identificere en enhed, som har fået pålagt en administrativ sanktion eller foranstaltning. Obligatorisk (udelukkende for sanktioner eller foranstaltninger, der er pålagt investeringsselskaber) Sanktionens art Oplysninger om, hvorvidt den indberettede sanktion er en strafferetlig sanktion eller en administrativ sanktion Obligatorisk (kun for sanktioner) Myndighedsnøgle Identifikatoren for den myndighed, som indberetter sanktionen eller foranstaltningen. Obligatorisk Enhedens retsgrundlag Akronymet for den EU-retsakt, der finder anvendelse på den enhed, som har fået pålagt sanktionen eller foranstaltningen. Obligatorisk Enhedens fulde navn Det fulde navn på den enhed, som har fået pålagt den administrative sanktion eller foranstaltning. Obligatorisk (kun for juridiske personer) Personens fulde navn Det fulde navn på de fysiske personer, som har fået pålagt sanktionen eller foranstaltningen. Obligatorisk (udelukkende for fysiske personer) Den kompetente myndighed, der pålægger sanktionen Akronymet for den kompetente myndighed, som har pålagt sanktionen eller foranstaltningen. Obligatorisk Indholdet af sanktionen/foranstaltningen Teksten til sanktionen eller foranstaltningen og eventuelle relevante oplysninger vedrørende sanktionen eller foranstaltningen (herunder eventuelle klager i den forbindelse, resultatet heraf og endelige domme i forbindelse med strafferetlige sanktioner, der pålægges) — på hovedsproget Obligatorisk Indholdet af sanktionen/foranstaltningen Teksten til sanktionen eller foranstaltningen og eventuelle relevante oplysninger vedrørende sanktionen eller foranstaltningen (herunder eventuelle klager i den forbindelse, resultatet heraf og endelige domme i forbindelse med strafferetlige sanktioner, der pålægges) — på andre sprog Frivillig Dato Den dato, på hvilken sanktionen eller foranstaltningen blev pålagt af den kompetente myndighed. Obligatorisk Udløbsdato Den dato, på hvilken sanktionen eller foranstaltningen udløber. Frivillig Offentlig Oplysninger om, hvorvidt sanktionen eller foranstaltningen er blevet offentliggjort af den kompetente myndighed Obligatorisk

BILAG II Skema til indsendelse af sammenfattede oplysninger vedrørende alle sanktioner og foranstaltninger, der er pålagt af kompetente myndigheder Tekst af billedet Sammenfattede oplysninger vedrørende alle sanktioner og foranstaltninger, der er pålagt af [den kompetente myndigheds navn] i [år] i henhold til artikel … i … FRA: Medlemsstat: Kompetent myndighed: Adresse: (Kontaktoplysninger for den udpegede kontaktperson) Navn: Tlf. E-mail: TIL: ESMA (Kontaktoplysninger for den udpegede kontaktperson) Navn: Tlf. E-mail: Kære [indsæt relevant navn] I overensstemmelse med artikel 71, stk. 4, første afsnit, i direktiv 2014/65/EU fremsendes hermed sammenfattede oplysninger vedrørende alle sanktioner og foranstaltninger, der er pålagt af [den kompetente myndigheds navn] i [år]. Tekst af billedet (1) Beløbet angives i euro eller i national valuta. Hvis de relevante sanktioner også vedrører overtrædelser af andre bestemmelser end den relevante artikel i direktiv 2014/65/EU, eller i forordning (EU) nr. 600/2014, tilføjes der »AGGREGERET TAL« til de enkelte beløb. (2) Da pålagte sanktioner/foranstaltninger kan være baseret på mere end en enkelt lovgivningsbestemmelse, svarer summen af de forskellige linjer (antal sanktioner eller foranstaltninger/bødebeløb) måske ikke til det samlede antal sanktioner/foranstaltninger eller det samlede beløb af de pålagte bøder. Med venlig hilsen [underskrift] Artikel i direktiv 2014/65/EU, der er gennemført ved de nationale bestemmelser, eller i Europa-Parlamentets og Rådets forordning (EU) nr. 600/2014 (1), og som er overtrådt Sanktioner/foranstaltninger pålagt i indberetningsperioden (antal) Administrative bøder pålagt i indberetningsperioden (beløb) [artikel, stykke, afsnit] [antal sanktioner/foranstaltnin-ger] [bødernes størrelse (beløb) (1)] Sanktioner/foranstaltninger i alt [antal sanktioner/foranstaltninger i alt (2)] [bøder i alt (beløb) (1) (2)] (1) Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).